text: Ubudne gæster holdes væk af irriterende musik
  10 juni 2014 kl. 15.25
  På banegården i Vejle er der de seneste par uger blevet spillet marchmusik i tunellen, der forbinder de forskellige perroner. De første erfaringer viser, at musikken får uønskede personer til at holde sig væk.
  I Vejle har DSB døjet med rygende, drikkende og larmende gæster, der hænger på stationen. Løsningen er en højtaler der, i stedet for servicemeddelelser, spytter marchmusik ud i lange baner. De udbudne gæster fik DSB?s kunder til at føle sig utrygge, men nu er problemet måske løst.
  - Indtil videre ser det ud til, at højtalerne virker, men nu har vi jo også en årstid, hvor mange trækker udenfor i det gode vejr, siger Regionschef i DSB, Jørgen Dyrendal Rasmussen til TV SYD.
  Det er blandt andet gode erfaringer fra Istedgade i København, der har fået DSB til at montere højtalerne. Højtalerne skal spille musik året ud, hvorefter forsøget skal evalueres.
  